<classify> JANETH MUSHI-ARUSHA JESHI la Polisi Mkoa wa Arusha limesema linaendelea nauchunguzi wa kifo cha aliyekuwa mgombea ujumbe wa Serikali ya Mtaa wa Mnara waVoda, Kata ya Unga Ltd jijini hapa, Sirilli Homary, ambaye alikutwa amefarikidunia nyumbani kwake. Homary alikuwa mgombea wa nafasi hiyo kwa tiketi ya Chadema,kabla ya chama hicho kujitoa katika uchaguzi huo uliofanyika juzi Jumapili,ambapo alikutwa amefariki dunia akidaiwa kuchinjwa. Akizungumza na MTANZANIA, Kamanda wa Jeshi la Polisi mkoaniArusha, Jonathan Shanna, alisema bado wanaendelea na upelelezi kuhusu tukiohilo na kuwa kwa sasa hakuna anayeshikiliwa. Bado tunaendelea na uchuguzi wa tukio hilo na tutakapokamilishatutatoa taarifa zaidi, alisema, Juzi Kamanda Shanna alisema kuwa mwili wa Homary ulikutwanyumbani kwake eneo la Mnara wa Voda, na inadaiwa tukio hilo lilitokea sikutatu zilizopita, huku ufunguo ukiwa ndani, hivyo inawezekana alijidhurumwenyewe kutokana kile alichodai kuwa msongo wa mawazo. Hata hivyo Kamanda Shanna alikemea tabia ya baadhi yawanasiasa wanaohusisha tukio hilo na masuala ya siasa kabla uchunguzi wakehaujakamilika na kuwa watakaoendelea kufanya hivyo watachukuliwa hatua kwamujibu wa sheria na kuomba suala hilo liachwe kwa vyombo husika kwa uchunguzi. Taarifa zaidi zinadai kuwa marehemu aliagwa na kusafirishwajana kuelekea kwao eneo la Katesh wilayani Hanang mkoani Manyara kwa mazishi.  <topic>: kitaifa 